Nalika ing sirkus Appa dikurungi, dipeksa nindakaké apa kang ora diwanèni. Iki sing jalari Appa lara ati lan "trauma". Ing èpisodé "Dina ilangé Appa", Guru Patik ngandharaké yèn Appa iku kèwan kang duwèni sipat adhem, ayem, lan tentrem. Ananging amarga tau pisah karo Aang lan dikunci ing sirkus ndadékaké Appa dadi kèwan kang wedinan lan kesepèn. Iki bisa dimangertèni nalika Appa sepisanan ketemu karo Suki, kamangka Suki kanca raketé Aang kang uwis mènèhi pambiyantu ngliwati jalur Naga kang mbebayani. Nanging, sawisé Suki nepangaké, Appa bali dadi apikan menèh. 